kardosdrur/scandi-wiki huggingface dataset:
Majok Tulba

Majok Tulba er en afrikansk forfatter og filminstruktør, der er født i Sydsudan.

Majok Tulba er bosiddende i Australien, som han flygtede til fra Sydsudan. Som barn oplevede han, hvordan sudanesiske oprørere ødelagde hans landsby og bortførte byens børn for at bruge dem som børnesoldater. Majok Tulba undgik at blive bortført, da han ikke var gammel nok. Hans debutroman, Beneath the Darkening Sky er et fiktionsværk, der fortæller historien om en dreng, der bliver bortført til et liv som børnesoldat.

Beneath the Darkening Sky blev i 2013 nomineret til The Dylan Thomas Prize.

Bøger på dansk 
 Under den mørke himmel (Beneath the Darkening Sky), 2013

Referencer 

Personer fra Sydsudan
Forfattere
Filminstruktører
Frisergade

Frisergade (dansk) eller Friesische Straße (tysk) er en gade i den Indre By i Flensborg, der forbinder Søndertorvet med bydelen Friserbjerg. Frisergaden var i middelalderen byens vestgående udfaldsvej til Hærvejen, til byen Læk og Nordfrisland. Deraf stammer også gadenavnet Frisergade. I den østlige ende møder gaden Rødegade og Angelbogade.

Et af gadens centrale elementer var op til 1840 Friserporten, som var en del af købstadens bybefæstning. Byporten stod mellem husnumrene 4 og 11. I gadens nedre niveau ved Søndertovret og op til Ved Hestevand (Am Pferdewasser) findes den typiske 2½-etages udlejningsbebyggelse fra 1700- og 1800-tallet. Gadens øvre del præges af tæt 3-5 etagers bebyggelse fra omkring 1900. Gaden fremstår som lukket bebyggelse i facadelinje. Frisergade udgør den centrale akse i bydelen Friserbjerg.

Eksterne henvisninger

Gader i Flensborg
Tracey Garvis Graves

Tracey Garvis Graves (født 1968) er en amerikansk forfatter og journalist.

Bøger på dansk 
 Vores ø (On the Island), 2012
Længsel (Covet), 2019

Referencer

Eksterne henvisninger 
 traceygarvisgraves.com 

Forfattere fra USA
Journalister fra USA
Unicon A/S

Unicon A/S er Danmarks største producent og leverandør af færdigblandet beton (fabriksbeton). Unicon råder over 40 betonfabrikker fordelt over hele landet og beskæftiger 355 medarbejdere. Unicon’s historie trækker tråde helt tilbage til 1926. I dag er Unicon en del af Aalborg Portland Group, som er ejet af italienske Cementir S.p.A..

Historie 
I 1926 fik civilingeniør Kristian Hindhede den idé, at det måtte være langt mere effektivt at producere beton centralt på et stationært blandeanlæg og køre det til byggepladsen, i stedet for at stå og håndblande det. Derfor startede Hindehede selskabet KH Beton og etablerede et blandeanlæg i Kalkbrænderihavnen i København. Ingen havde indtil da noget sted i verden forsøgt, på fabriksbasis, at fremstille og levere færdigblandet beton. En af de største udfordringer for Hindhede var transporten af betonen fra fabrikken til anvendelsesstedet. Under et besøg i USA havde Hindhede set en blander på hjul, og det gav ham ideen til at bygge en rotérbil som kunne levere flydende beton til byggepladserne. Hindhede fik hurtigt succes og allerede i 1927 blev KH Beton købt af FLSmidth koncernen. Derved sikredes en økonomisk opbakning til Hindhedes mange innovative ideer. KH Beton’s fabrikker og rotérbiler dannede skole over hele verden, og i en årrække var KH Beton eksportør af know-how på området. KH Beton udviklede sig yderligere over årene og blev en af de førende betonleverandører på det danske marked.

I 1988 valgte FLSmidth at samle alle deres otte betonselskaber under navnet Unicon. Udover navnet, fik selskaberne også de velkendte blå og hvide striber som fælles identitet. I 1993 overtog Unicon 50 procent af aktiekapitalen i Sydsveriges største producent af færdigblandet beton, AB Sydsten og i 1999 blev Unicon Skandinaviens største producent og leverandør af færdigblandet beton med overtagelse af virksomheder i Norge. Grundet et stort milliard underskud valgte FLSmidth koncernen i 2003, at sætte både cementselskabet Aalborg Portland og Unicon til salg. I 2004 blev selskaberne solgt til den italienske cementkoncern Cementir S.p.A. for godt 4,4 milliarder kr.. I 2005 overtog Unicon Danmarks næststørste producent , 4K-Beton og hermed blev Unicon Danmarks største og eneste landsdækkende producent og leverandør af færdigblandet beton. Unicon har en elektrisk betonlastbil i prøvedrift, og har bestilt yderligere 11 styk.

Referencer 

Byggematerialeproducenter i Danmark
Beton
Danske virksomheder etableret i 1926
Flyttefirma

Et flyttefirma er en virksomhed der varetager flytning af løsøre for private og virksomheder. Dog tilbyder mange flyttefirmaer også tillægsydelser, såsom nedpakning, udpakning og opbevaring. I Danmark er der over 1100 virksomheder der beskæftiger sig med flytteforretning. Ud af disse virksomheder er 75 medlemmer af Dansk Møbeltransport Forening (DMF). 

Flere flyttefirmaer tilbyder også international flytning hvor de, alt efter distancen, kan håndtere opgaven selv, eller benytte sig af en samarbejdspartnere i det pågældende land. Større netværker af samarbejdspartnere kan også tilbyde ydelser såsom assistance til visumansøgninger, adgang til lokalenetværk af foreninger, eller hjælp til at finde den rette skole til børnene.

Udstyr 

Der findes forskellige former for specialudstyr der kan benyttes i forbindelse med en flytning. Det kan f.eks. være en møbellift, der kan opstilles ud for en etageopgang, og derved kan flyttegodset køres direkte op til et vindue eller en altan, uden at skulle bæres op igennem opgangen. Denne komme især til sin ret ved f.eks. store møbler, der ikke kan komme op igennem en smal opgang, men i stedet kan sendes direkte ind i boligen.

Et andet eksempel kunne være en trappesækkevogn, der ved hjælp af f.eks. ekstra hjul eller larvefødder, kan køre op ad trapper uden besvær. Disse findes både i manuelle og elektroniske udgaver, alt efter behov.

Se også

Referencer 

Virksomheder
Mord med Miss Fisher

Mord med Miss Fisher er en australsk tv-serie. Serien er baseret på Kerry Greenwoods romaner og blev skabt af Deb Cox og Fiona Eagger. Mord med Miss Fisher kredser om Phryne Fishers (Essie Davis) personlige og professionelle liv. Hun er en glamourøs og promiskuøs privatdetektiv i 1920'ernes Melbourne og et typisk eksempel på datidens meget moderne drengede kvindetype.

Indtil videre er alle tre sæsoner udgivet på DVD i Danmark, dog kun med engelske undertekster. De bliver dog vist på DR i løbet af 2019.

Medvirkende 
 Phryne Fisher (Essie Davis) – En uafhængig og glamourøs kvindelig detektiv, der er besat af at løse forbrydelser.
 Kommissær John "Jack" Robinson (Nathan Page) – En kriminalkommisæren der, mere eller mindre modvilligt, samarbejder med Miss Fisher og som plages af sine oplevelser under den store krig. 
 Dorothy "Dot" Williams (Ashleigh Cummings) – Miss Fishers husholderske og ven. Dot er hengiven katolik, som i løbet af serien indleder et forhold til Hugh Collins.
 Constable Hugh Collins (Hugo Johnstone-Burt) – Er kommissær Robinsons højre hånd, han indleder i løbet af serien et forhold til Dot.
 Mr Butler (Richard Bligh) – Miss Fishers loyale butler, en fremragende tjener, som dels kan give gode råd og dels kan slå en proper næve i påkommende tilfælde.
 Bert (Travis McMahon) og Cec (Cecil) (Anthony Sharpe) – To taxachauffører der af og til hjælper Miss Fisher med hendes undersøgelser.
 Dr Elizabeth "Mac" Macmillan (Tammy MacIntosh) – Læge og Miss Fishers nære ven.
 Jane (Ruby Rees-Wemyss) – Miss Fishers plejedatter. 
 Moster Prudence Stanley (Miriam Margolyes) – Phrynes moster. 
 Murdoch Foyle (Nicholas Bell) – Tidligere universitetsprofessor, der sidder i fængsel for at have myrdet Miss Fishers søster, Jane.

Episoder

Serie 1

Serie 2

Serie 3

Eksterne henvisninger 

 

Tv-serier fra Australien
Tv-serier fra 2010'erne
Essie Davis

Esther "Essie" Davis (født 1970) er en skuespiller fra Australien. Hun er født og opvokset i Hobart, Tasmanien, og er datter af den lokalt velkendte kunstner George Davis.

Filmografi 

 The Custodian (1993) som Jilly
 Lilian's Story (1995) som Zara
 Dad and Dave: On Our Selection (1995) som Kate
 River Street (1996) som Wendy
 Blackrock (1997) som Det. Gilhooley
 Water Rats, "Dead or Alive" og "Blood Trail" (1997) som Senior Detective Nicola Bourke
 The Two-Wheeled Time Machine (1997) som Young Alice
 The Ripper (1997, TV) som Evelyn Bookman
 The Sound of One Hand Clapping (1998) som Jean
 Kings in Grass Castles (1998, TV miniserie) som Mary Costello
 Murder Call, "Deadfall" (1998) som Judy St. John
 Halifax f.p.: "The Spider and the Fly" (2000, TV) som Alison Blount
 Corridors of Power, episode #1.4 (2001) som Sophie
 Young Lions, 2 episoder in 2002 som Julie Morgan
 The Pact (2003) som Helene Davis
 Enter the Matrix (2003) (video game) som Maggie
 The Matrix Reloaded (2003) som Maggie
 After the Deluge (2003, Tv miniserie) som Beth
 Temptation (2003, TV) som Julie
 Pige med perleørering (2003) som Catharina Vermeer
 Code 46 (2003) som Doctor
 The Matrix Revolutions (2003) som Maggie
 Isolation (2005) som Orla
 The Silence (2005) som Juliet Moore
 Sweeney Todd (2006, TV) som Mrs. Nellie Lovett
 Charlottes tryllespind (2006) som Mrs. Arable
 Hey, Hey, It's Esther Blueburger (2008) som Grace Blueburger
 Australia (2008) som Catherine Carney Fletcher
 Legenden om Vogterne: Uglerne fra Ga'Hoole (2010) kun stemme som Marella
 South Solitary (2010) som Alma Stanley
 Cloudstreet (2010) som Dolly Pickles
 Play School (2011) som hende selv
 The Slap (2011, TV) som Anouk
 Burning Man (2011) som Karen
 Mord med Miss Fisher (2012, 2013, TV) som Phryne Fisher
 The Babadook (2014) som Amelia
 A Poet in New York (2014) som Caitlin Thomas

Eksterne henvisninger 
 

Skuespillere fra Australien
Personer fra Hobart
Bad Fallingbostel

Bad Fallingbostel er en administrationsby og kommune i det nordlige Tyskland, beliggende under Landkreis Heidekreis i den centrale del af delstaten Niedersachsen. Byen og kommunen har et areal på 63,15 km², og et indbyggertal på knap 10.700 mennesker (2013). Den er desuden hovedby i landkreisen.

Geografi 
Bad Fallingbostel er beliggende ved floden Böhme i den sydlige del af Lüneburger Heide mellem Soltau og Walsrode i landskabet Heidmark.

Garnisonsby 
I nærheden af byen ligger Europas største militære øvelsesområde (NATO-Truppenübungsplatz Bergen) og en tidligere kaserne for en britisk brigade, som forlod området i 2015. Under 2. verdenskrig var Fallingbostel hjemsted for krigsfangelejren Stalag XI B (357), hvor mellem 50.000 og 95.000 allierede krigsfanger var registreret og blev udstationeret til tvangsarbejde.

Inddeling 
I kommunen findes ud over selve Bad Fallingbostel, landsbyerne: Dorfmark, Riepe, Vierde, Jettebruch og Mengebostel.

Bad Fallingbostel er inddelt i kommunedelene:

 Mod vest: Idingen, Am Wiethop, Am Rooksberg.
 Mod nord: Adolphsheide, Große Heide, Lehmhorst, Klint.
 Mod øst: Ober- und Unter-Grünhagen.
 Mod syd: Am Weinberg, industriområde ved der Autobahn, Pröhlsfeld, Oerbker Berg.

Nabobyer 
Mod nord grænser kommunen op til Soltau, mod øst til det kommunefri område Osterheide, mod sydvest til Walsrode og mod vest til kommunen Bomlitz.

Eksterne kilder/henvisninger 

 Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Heidekreis
Kommuner i Niedersachsen
Auguste Bravais

Auguste Bravais (født 23. august 1811, død 30. marts 1863) var en fransk matematiker og geofysiker, kendt for sit banebrydende videnskabelige arbejde inden for krystallografi og for formuleringen af Bravais' lov. Hans teoretiske beregninger over krystallernes indre strukturer (Bravais-gitre) fik meget stor betydning for krystallografiens videre udvikling. Bravais studerede desuden magnetisme, nordlys, meteorologi, astronomi samt hydrografi.

Hans feltstudier bragte ham blandt andet til Norge, Lapland og Svalbard, hvor han på Spitsbergen fik opkaldt et bjerg efter sig, "Bravaisberget". Her fik han klarlagt norskekystens gamle strandlinjer som en endegyldig bekræftelse på teorien om Skandinaviens hævning efter sidste istid.

Bravais underviste i 1840'erne som professor i anvendt matematik inden for astronomi på Det Naturvidenskabelige Fakultet ved universitetet i Lyon, hvorunder han som den første endvidere udviklede den matematisk-statistiske teori bag den i vore dage overalt meget benyttede korrelationsberegning. I 1847 udgav han en erindringsbog om sin udforskning af krystallografien.

Noter 

Fysikere fra Frankrig
Astronomer fra Frankrig
Mineraloger fra Frankrig
Medlemmer af Académie des sciences
Adam Örn Arnarson

Adam Örn Arnarson (født 27. august 1995) er en islandsk fodboldspiller, der spiller for Aalesunds FK.

Karriere 
Örn Arnarson startede sin karriere i den lokale klub Breiðablik før han skiftede til NEC Nijmegen i Æresdivisionen i januar 2013.

FC Nordsjælland 
I august 2014 skiftede Adam Örn Arnarson til Alka Superliga-klubben FC Nordsjælland, ledet af Ólafur Kristjánsson. Han fik sin Superliga-debut for FC Nordsjælland i 1-0-nederlaget til OB i november 2014.

Aalesunds FK 
Den 25. januar 2016 blev det offentliggjort, at Adam Örn Arnarson skiftede til Aalesunds FK på en kontrakt, der løber frem til 2018.

Referencer

Eksterne henvisninger 
 Adam Örn Arnarson på ksi.is

Fodboldspillere fra Island
Fodboldspillere fra NEC Nijmegen
Fodboldspillere fra FC Nordsjælland
Fodboldspillere fra Aalesunds FK
Fodboldspillere fra Breiðablik UBK
Gunnar Saietz

Gunnar Saietz (født den 25. april 1936, død 16. november 2019) var en dansk billedkunstner.

Efter studentereksamen og mange forskellige gøremål, blev han optaget på Kunsthåndværkerskolen i København i 1958. I 1961 kom han gennem et af de kunstneriske nåleøjer, da han blev optaget på den censurerende udstilling KE (Kunstnernes Efterårsudstilling).

Han forlod straks Kunsthåndværkerskolen, da han ville være billedkunstner, hvilket han forblev hele livet. Gunnar Saietz arbejdede i et surrealistisk formsprog og fyldte sine billeder med underlige væsener, halvt mennesker, halvt dyr. Flyvende heste og ansigter viser sig i en frodig vegetation i et forvrænget landskab, som får menneskelige træk. 

"Halunker og Mutanter" er titlen på bogen om Gunnar Saietz – udgivet i 2008. Bogen giver en grundig beskrivelse af et langt kunstnerliv og de mange ”snurrige billedfortællinger”, der er så karakteristisk for Saietz`s billedverden.

Priser og udmærkelser 
 Hartmanns Mindelegat 1973
 Statens Kunstfond 1966, 76
 Georg Jensens Hæderslegat 1963

Uddannelser 
 Friedländer Grafiske Atelier, Paris 1960-63
 Erik Clemmensens Private Tegneskole 1959-61
 Kunsthåndværkerskolen (reklame) 1958-61

Referener / Eksterne henvisninger 

 Billedkunstnernes Forbund 
 Gunnar Saietz 
 

Kunstnere fra Danmark
Danskere i 1900-tallet
Surrealisme
Anna af Oldenborg

Anna af Oldenborg (14. november 1501 i Oldenburg – 24. september 1575 i Emden) var en grevinde af Østfrisland gennem sit ægteskab med greve Enno 2. af Østfrisland. Hun var regent i Østfrisland som formynder for sine samregerende sønner, Edzard 2. af Østfrisland og Johan 2. af Østfrisland, fra 1540 til 1561.

Hun var datter af greve Johan 5. af Oldenborg og Anna af Anhalt-Zerbst. Hun giftede sig med Enno 2. i 1530. Ved Enno 2.s død i 1540 blev hun Østfrislands regent som formynder for sin umyndige søn Edzard 2. Anna reformerede retsvæsenet og ledelsesmåden. Hun oprettede i 1545 en politimyndighed og udøvede religiøs tolerance. 1556-1562 hånterede hun fremgangsrigt den væbnede konflikt med Harlingerland. I 1558 ændrede hun successionen og ledelsesmåden i Østfrisland ved at afskaffe førstefødselsretten og indføre en samregering mellem Edzard og hendes yngre søn Johan 2., for hvis skyld hun kunne forlænge sin mandatperiode som formynderregent. Årsagen var hendes uro over at Edzards ægteskab med Katarina Gustavsdotter Vasa, som skete i 1559, kunne føre til, at Østfrisland domineredes af Sverige.

Børn 
I sit ægteskab med grev Enno 2. fik Anna 6 børn:
 Elizabeth (10. januar 1531 - 6. September 1555), gift i 1553 med grev Johan 5. af Holstein-Pinneberg (1531–1560)
 Edzard 2. (24. juni 1532 - 1. september 1599)
 Hedwig (29. juni 1535 - 4. november 1616), gift 8. oktober 1562 med hertug Otto 2. af Brunswick-Harburg (1528–1603)
 Anna (3. januar 1534 - 20. maj 1552)
 Christopher (8. oktober 1536 - 29. september 1566 i Komárom, Ungarn)
 Johan (29. september 1538 - 29. september 1591)

Østfrisland
Regenter
Huset Oldenburg
Oljedirektoratet

Oljedirektoratet (OD) er et norsk statsligt forvaltningsorgan med hovedkontor i Stavanger og et kontor i Harstad. Direktoratet har lidt over 200 medarbejdere, og det en er myndighed, der kan regulere olieindustrien i landet sådan at olieressourcerne forvaltes bedst muligt med minimale miljømæssige konsekvenser. Oljedirektoratet er underlagt Olje- og energidepartementet. Sammen fastsætter de rammevilkår, og regulerer udbredelsen af virksomheden i samsvar med Stortingets vedtagelser og love. Et vigtig redskab er forvaltning af data- og information om ressourcer, aktivitet og overenskomster.

Direktoratet blev oprettet i 1972 samtidig med Statoil. Fredrik Hagemann var direktør fra opstarten frem til 1997. Direktoratet havde tidligere en kombineret rolle som tilrettelægger for ressourceforvaltningen og kontrollør i forbindelse med arbejdsmiljø og sikkerhed på norsk kontinentalsokkel. Fra 2004 blev arbejdsmiljø og sikkerhedfunktionerne udskilt og det nye Petroleumstilsynet (Ptil) oprettet.
Gunnar Berge sad i stillingen som oljedirektør fra 1997 til 2007.

Bente Nyland blev konstitueret som oljedirektør fra 26. juni 2007 og udnævnt for en tidsbegrænset periode på 6 år i statsråd 21. december 2007.
I januar 2009 fik Oljedirektoratet SSØ-prisen for 2009 fra Senter for statlig økonomistyring for sin dristighed i valg af organisationsform. Fra 1998-2009 udviklede man en flad organisationsform som er teambaseret og fleksibel – i modsætning til det traditionelle hierarki.

Referencer

Eksterne henvisninger 
 Oljedirektoratets hjemmeside
 Artikel i Store Norske Leksikon

Forvaltning i Norge
Etableret i 1972
Salongevær

Salongevær er den samlede betegnelse for salonrifler og glatløbede salonbøsser. Ved disse våben anvendes randtænding, hvor slagstiften slår til randen af patronen, der har fængmateriale i hele hylsterbunden.

Salonbøssen er ikke lovlig i Danmark til jagt.

Salonriffel 
Salonrifler er ikke effektive på mere end 50-100 meter og anvendes primært til jagt på kragefugle, duer og vildkanin. Desuden anvendes salonrifler også til aflivning af fx husmår eller mink, der er gået i fælder.

Ammunition 
Salonriflen er ladet med lette kugler og små krudtladninger. Den er derfor næsten rekylfri og mundingsknaldet er moderat.

Referencer 

Jagt
Våben
Los Umbrellos

Los Umbrellos var en latin pop dancemusikgruppe fra Danmark. Den blev etableret af pladeproducer Kenneth Bager i 1997 og eksisterede frem til  1999. Den bestod af rapper Al Agami de to tidligere modeller og tv-værter Mai-Britt Vingsøe og Grith Höifeldt.

Gruppen udgav kun et album, hvilket sket i 1998 med titlen Flamenco Funk. Deres single, "No Tengo Dinero", nåede #33 på UK Singles Chart, og toppede som #42 på Billboard Hot 100 samme år. Sangen nåede også #1 i Østrig og top fem i New Zealand, Schweiz, Italien og Danmark, hvor den var på hitlisterne i otte uger. Nummeret blev produceret af Bager og Jan Elhøj.

Diskografi

Studiealbums

Singler

Referencer 

Musikgrupper fra Danmark
Musikgrupper fra 1997
Musikgrupper opløst i 1999
Happy (Pharrell Williams-sang)

"Happy" er en sang skrevet, produceret og fremført af den amerikanske sanger og producer Pharrell Williams fra Despicable Me 2 soundtrack album. Den fungerede også som førstesingle fra Williams' andet studiealbum Girl fra 2014. Den blev første gang udgivet den 21. november 2013, sammen med en musikvideo i langt format. Sangen blev genudgivet den 16. december 2013 af Back Lot Music under en eksklusiv licens fra Columbia Records, en underafdeling af Sony Music.

Hitlister

Hitlister

Årslister

All-time Hitlister

Certifikationer 

!scope="col" colspan="3"|Streaming
|-

|-

Udgivelseshistorik

Referencer

Eksterne henvisninger 

Sange fra 2013
Singler fra 2013
Nummer-et hits i Danmark
Kalliope.org

Kalliope.org er navnet på et omfattende dansk digtarkiv på internet, grundlagt af Jesper Christensen, studerende ved Aarhus Universitet. Arkivet er navngivet efter musen for den episke digtning, Kalliope.

Eksterne henvisninger 
 Kalliope Digtarkiv

Se også 
 Arkiv for dansk litteratur
 Projekt Runeberg

Netdatabaser fra Danmark

Litteratur
Bispingen

Bispingen er en kommune i Landkreis Heidekreis i den centrale del af den tyske delstat Niedersachsen. Byen og kommunen har et areal på 128,55 km², og et indbyggertal på knap 6.250 mennesker (2013).

Geografi 
Bispingen ligger i den nordlige del af Heidekreis, i den øvre Luhedal, præcis på den 10. meridian østlig længde, omkring 15 km nordøst for Soltau, nær afkørsel 43 på Bundesautobahn 7.

I kommunen ligger ud over Bispingen landsbyerne Behringen, Borstel in der Kuhle, Haverbeck (Nieder- og Oberhaverbeck), Hörpel, Hützel, Steinbeck/Luhe, Volkwardingen og Wilsede, ved foden af Wilseder Berg.

Jernbanen Lüneburg–Soltau, som byen ligger ved, har nu kun godstransport.

Nabokommuner er Schneverdingen, Undeloh, Egestorf, Soderstorf, Rehlingen, Munster, og Soltau.

Eksterne kilder/henvisninger 

 Byens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Ego (sang af Elton John)

"Ego" er en sang af den britiske sanger Elton John med tekst af Bernie Taupin. Sangen udkom som single i begyndelsen af 1978, men den kom ikke med på albummet A Single Man fra samme år.

Sangen begynder med et overstadigt klaver ledsaget af en togfløjte, således det lyder som et tog på sporet. Stilistisk minder vokalen om en anden sang af Taupin fra denne tid, sangen "I Cry at Night".

Singlen nåede kun nummer 34 på hitlisterne i Storbritannien og USA.

Musikere 
Elton John – piano, vokal, synthesizer, orgel
Tim Renwick – guitar
Clive Franks – basguitar
Steve Holley – trommer
Ray Cooper – tamburin, vibrafon, togfløjte
Paul Buckmaster – orkestrale arrangementer

Ekterne henvisninger 
Officiel tekst 

Elton John-sange
Singler fra 1978
Ortoepi

Ortoepi (fra græsk ορθοέπεια orthoepeia , der igen kommer af ορθός orthos "direkte", "rigtig", og έπος epos "ord") er betegnelsen for læren om den korrekte udtale af et sprog, eller den standardiserede udtale, som er fri for regionale påvirkninger. 

Studiet af ortoepi hos de græske sofister i det 5. århundrede f.Kr., især Prodikos (c. 396 f.Kr.) og Protagoras, omfattede også protologiske begreber.

Kommunikation
Mobilbank

En mobilbank er en netbank, som er tilpasset til mobiltelefoner (smartphones). Den gør det muligt at se kontooversigter, overføre og modtage penge ligesom en almindelig netbank, der virker fra en computer.

Mobilbetaling
Mobilsoftware
Netbanker
Bankdata

Bankdata A/S er et dansk it-selskab, der beskæftiger sig med udvikling og vedligehold af it-løsninger til dele af banksektoren i Danmark. Virksomheden er ejet af sine kunder og har i alt 900 ansatte. 

Virksomhedens hovedkontor er beliggende i Fredericia.

It-virksomheder i Danmark
Softwarevirksomheder i Danmark
Virksomheder i Fredericia
VM i skiskydning 2015

Det 47. VM i skiskydning blev afholdt i Kontiolahti, Finland fra 3. til 15. marts 2015.

Der aholdtes 11 konkurrencer: sprint, jagt, individuel, fællesstart og stafet for mænd og kvinder, samt en mix-stafet. Alle konkurrencerne under dette mesterskab vil også tælle med i world cup-sæsonen.

Tidsplan 
Alle tider er lokale tider (UTC+2).

Medaljeoverblik

Mænd

Kvinder

Mix

Referencer

Eksterne henvisnger 
 
 IBU Site 

2015
Sport i 2015
Vi to datid nu

"Vi to datid nu" er en single af den danske sangerinde Cisilia, udgivet den 1. december 2014 på Universal Records.

Komposition 
Sangen er skrevet Engelina Andrina Larsen og Mads Ebdrup, med musik af Engelina Andrina Larsen, Thomas Stengaard og Jules Wolfson. De to sidstnævnte har også produceret sangen.

Hitlister

Hitlister

Certifikationer

Udgivelseshistorik

Referencer

Eksterne henvisninger 

Singler fra 2014
Sange fra 2014